Lav et referat af nedenstående tekst:

Tekst:
Roeren Fie Udby Erichsen var særdeles suveræn, da hun tirsdag eftermiddag roede sig i semifinalen i kvindernes Singlesculler ved OL. Den 31-årige roer fra Hobro fik en glimrende start på løbet, hvorefter der aldrig rigtigt nåede at blive tvivl om resultatet. Ved de første 1000 meter førte Fie Udby næsten med fire sekunder ned til nummer to, og selvom konkurrenterne hentede en smule ind på hende til sidst, så kunne de altså ikke stoppe hende i at vinde de 2000 meters roning i suveræn stil, i et løb hun førte fra start til slut. Fie Udby Erichsen vandt foran Micheen Thornycroft fra Zimbabwe på 2. pladsen og Canadas Carling Zeeman lige efter. Dermed er Hobro-roeren klar til semifinalerne på torsdag, der løber af stablen kl. 14.30.

Referat:
Fie Udby Erichsen vandt tirsdag eftermiddag OL-kvartfinalen i Singlesculler i suveræn stil.